ເກົາຫລີເໜືອ ຕຽມຈັດພິທີ ສົ່ງສະການ ມື້ລາງ ຜູ້ນໍາປະເທດ
ເກົາຫລີເໜືອກໍາລັງຕຽມພີທີສົ່ງສະການ ທ່ານກິມຈົງອີລ ມື້ລາງຜູ້ນໍາປະເທດ.
ເກົາຫລີເໜືອກໍາລັງກະກຽມພິທີສັ່ງລາຫລືສົ່ງສະການໃນວັນພຸດມື້ອື່ນ ຕໍ່ທ່ານກິມ ຈົງອີລ ມື້ລາງຜູ້ນໍາໃນຂະນະທີ່ປະຊາຊົນຢູ່ໃນທົ່ວໂລກສິ້ງຊອມເບິ່ງຮ່ອງຮອຍຕ່າງໆ ສໍາລັບພວກກໍາອໍານາດຊຸດໃໝ່ໃນອະນາຄົດໃນປະເທດທີ່ປິດລັບແລະມີອາວຸດນີວ ເຄລຍນັ້ນ ມາຮອດປັດຈຸບັນນີ້ ສື່ມວນຊົນທາງການກຸງພຽງຢ້າງບໍ່ໄດ້ແຈ້ງລາຍລະອຽດໃດໆ ໃຫ້ຊາບກ່ຽວກັບພີທີທີ່ໄດ້ວາງແຜນໄວ້ ແລະມີການເກືອດຫ້າມຊາວຕ່າງປະເທດ ເຂົ້າໄປນັ້ນ ແຕ່ບັນດານັກວິເຄາະເຫດການ ຄາດວ່າ ພິທີດັ່ງກ່າວຈະດໍາເນີນໄປ ຄ້າຍຄືກັນກັບພິທີຂອງມື້ລາງບິດາຂອງທ່ານກິມແລະມື້ລາງປະທານປະເທດກິມ ອີລຊຸງ ຜູ້ກໍ່ຕັ້ງປະເທດ ຊຶ່ງໄດ້ສະແດງເຖິງຈຸດເດັ່ນຕ່າງໆຂອງການປົກຄອງປະເທດ ຂອງທ່ານ ແລະເພີ່ມຄວາມຈົງຮັກພັກດີທີ່ເຂັ້ມແຂງຂຶ້ນສໍາລັບຜູ້ສືບທອດອໍານາດ ຂອງທ່ານນັ້ນ ສື່ມວນຊົນທາງການເກົາຫລີເໜືອໄດ້ສືບຕໍ່ສ້າງຫລັກຖານຄວາມໄວ້ວາງໃຈໃນການນໍາພາ ຂອງທ່ານກິມຈົງອຸນ ຜູ້ນໍາຄົນໃໝ່ ໂດຍປະກາດໃຫ້ຮູ້ໃນວັນຈັນວານນີ້ວ່າ ທ່ານກິມໄດ້ຖືກ ແຕ່ງຕັ້ງໃຫ້ດໍາລົງຕໍາແໜ່ງສູງສຸດໃນພັກຄອມມີວນີດ ຜູ້ນໍາຄົນໃໝ່ທີ່ຍັງໜຸ່ມຢູ່ທ່ານນີ້ ໄດ້ ພົບປະໃນວັນຈັນວານນີ້ໃນກຸງພຽງຢ້າງກັບຄະນະນໍາພາເອກະຊົນເກົາຫລີໃຕ້ທີ່ມີຊື່ສຽງ ຈຸນຶ່ງ ໃນການປາກົດໂຕຄັ້ງທໍາອິດຕໍ່ສາທາລະນະຂອງທ່ານກັບແຂກຕ່າງປະເທດນັບແຕ່ ບິດາຂອງທ່ານໄດ້ເຖິງແກ່ມໍລະນະກໍາໄປທີ່ປະກາດໃຫ້ຮູ້ໃນສັບປະດາຜ່ານມານີ້ ພວກລັດຖະບານຕ່າງປະເທດກໍາລັງຈັບຕາເບິ່ງເຫດການຕ່າງໆໃນກຸງພຽງຢ້າງຢ່າງໃກ້ຊິດ ຍ້ອນຄວາມເປັນຫ່ວງກັງວົນກ່ຽວກັບການຂຶ້ນດໍາລົງຕໍາແໜ່ງຂອງທ່ານກິມຈົງອຸນທີ່ຍັງໜຸ່ມ ໃນປະເທດທີ່ກໍາລັງດໍາເນີນໂຄງການຜະລິດອາວຸດນີວເຄລຍ ກອງທັບທີ່ໃຫຍ່ຫລວງ ແລະ ປະວັດສາດມີຄວາມກຽດຊັງຢ່າງເລິກເຊິ່ງຕໍ່ພວກປະເທດເພື່ອນບ້ານນັ້ນ